
Je li dozvoljeno koristiti pilule za sprečavanje mjesečnog cisklusa?


* 
* 
* 
* 
* 
* 
* 

 
Je li dozvoljeno koristiti pilule za sprečavanje mjesečnog cisklusa?

Nema smetnje u tome da žena konzumira pilule za sprečavanje mjesečnog cisklusa ako one nisu štetne za zdravlje i pod uvjetom da za to dobije dozvolu od muža. Koliko mi je poznato, pilule za sprečavanje mjesečnog pranja štetne su za zdravlje žene. Posve je prirodno da žena ima menstrualni cisklus, i sprečavanje istjecanja te, prirodne, krvi onda kad ona treba izaći iz tijela neizostavno mora naštetiti tijelu. Usto, pilule za sprečavanje mjesečnog pranja imaju za posljedicu poremećaj trajanja tog ciklusa, pa žena bude u nedoumici mora li klanjati ili ne mora, može li imati spolni odnos s mužem ili  ne može, i tako redom. Strahujem da su pilule za sprečavanje menstrualnog ciklusa štetne za ženu, pa ne preporučujem njihovu upotrebu, a ne kažem da ih je zabranjeno koristiti. Žena ne treba negodovati zbog mjesečnog pranja jer je to Božije davanje, nego treba biti strpljiva i treba se nadati da će je Svemogući Allah nagraditi. Na Oproštajnom hadžu Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, ušao je u šator u kojem se nalazila majka pravovjernih Aiša, radijallahu anha, koja je na mikatu stupila u obrede umre. Kad je primijetio da plače, Resulullah, sallallahu alejhi ve sellem, upitao ju je: “Šta je bilo? Jesi li dobila menstrualni ciklus?” “Da”, odgovorila je. Na to je Božiji Poslanik, sallallahu alejhi ve sellem, rekao: “Allah je odredio da žene imaju mjesečno pranje!” (el-Buhari, 249, i Muslim, 120 i 1211). Žena zbog mjesečnog ciklusa ne može postiti i obavljati ***[namaz](https://pitajucene.com/search/Namaz/questions/ "Pretraži pitanja o namazu")***, ali može obavljati mnoge druge ibadete, kao, naprimjer, činiti ***[zikr](https://pitajucene.com/search/zikr/questions/ "Pretraži pitanja o zikru")*** slaveći i veličajući Gospodara, udjeljivati milostinju, činiti dobročinstvo ljudima, govoriti im lijepe riječi, a sve to spada u najvrednija dobra djela.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


Preuzeto sa stranice <http://www.minber.ba>


